
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 445 

7 Απριλίου 2005 


ΑΠΟΦΑΣΕΙΣ 

Αριθ. 12048 

Έγκριση Κανονισμού Λειτουργίας του Ν.Π.Δ.Δ. «Παιδι¬ 
κοί Σταθμοί (πρώην ΙΒΣΑ) Δήμου Ν. Ψυχικού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12του Ν. 2880/30.1.2001, 
τ.Α' και 203 του Π.Δ/τος 410/1995 (ΦΕΚ Α' 231) Δ.Κ.Κ. 

2. Τις διατάξεις των παραγράφων 6,7 και 8 του άρθρου 
9του Ν. 2503/1997 «Διοίκηση, οργάνωση, στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚΑ' 107/30.5.1997). 

3. Την υπ’ αριθμ. οικ. 16978/12.11.2003 απόφαση του 
Γενικού Γραμματέα Περιφέρειας Αττικής, ΦΕΚ 1693/ 
18.11.2003 τ.Β'. «Μεταβίβαση αρμοδιοτήτων και εξου¬ 
σίας υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» 
αποφάσεων, εγγράφων και άλλων πράξεων στον Γενικό 
Διευθυντή Περιφέρειας, στους προϊστάμενους των Διευ¬ 
θύνσεων Αυτοδιοίκησης - Αποκέντρωσης, Τοπικής Αυτο¬ 
διοίκησης και Διοίκησης Αν. Αττικής - Δυτ. Αττικής - Πει¬ 
ραιώς και στους ΠροϊσταμένουςτωντμημάτωντωνΔιευ¬ 
θύνσεων αυτών». 

4. Την υπ’ αριθμ. οικ.32633/30.6.2003 απόφαση του Γ ε¬ 
νικού Γραμματέα Περιφέρειας Αττικής, που δημοσιεύτη¬ 
κε στο ΦΕΚ 1001/Β722.7.2003 και αφορά τη σύσταση 
ιδίου Νομικού Προσώπου στο Δήμο Ν. Ψυχικού με την 
επωνυμία «Παιδικοί Σταθμοί (πρώην ΙΒΣΑ) Δήμου Ν. Ψυ¬ 
χικού». 

5. Την υπ’ αριθμ. 23/2005 απόφαση του Δημοτικού Συμ¬ 
βουλίου του Δήμου Ν. Ψυχικού που αφορά την έγκριση 
επίτου Κανονισμού Λειτουργίας του Ν.Π. «Παιδικοί Σταθ¬ 
μοί (πρώην ΙΒΣΑ)» Δήμου Ν. Ψυχικού. 

6. Την υπ’ αριθμ. 96/2004 απόφαση του Διοικητικού Συμ- 
βουλίουτου Ν.Π. «Παιδικοί Σταθμοί (πρώην ΙΒΣΑ)»Δήμου 
Ν. Ψυχικού, που αφορά την ψήφιση του Κανονισμού Λει¬ 
τουργίας του, αποφασίζουμε: 

Εγκρίνουμε τον κανονισμό λειτουργίας του Ν.Π. "Παιδι¬ 
κοί Σταθμοί (πρώην ΙΒΣΑ) Δήμου Ν. Ψυχικού", ως εξής: 

Άρθρο 1 

Έκταση εφαρμογής κανονισμού 

Ο Κανονισμός αυτός αποτελεί κανόνα λειτουργίας του 
Ν.Π. Παιδικοί Σταθμοί (Πρώην ΙΒΣΑ) Δήμου Νέου Ψυχι¬ 
κού οι οποίοι μεταβιβάστηκαν στο Δήμο Νέου Ψυχικού με 
τις διατάξεις του Ν. 3106/2003 του άρθρ. 8 ΦΕΚ 


30/Α710.2.2003 και του άρθρ. 14 του Ν. 3146/2003 ΦΕΚ 
125/Α723.5.2003. 

Άρθρο 2 

Σκοπός Παιδικών και Βρεφονηπιακών Σταθμών 
Οι Παιδικοί Σταθμοί (πρώην ΙΒΣΑ) Δήμου Νέου Ψυχικού 
που είναι κυρίαρχα χώροι αγωγής και ασφαλούς διαμο¬ 
νής για παιδιά προσχολικής ηλικίας σκοπό έχει: 

α. Να παρέχει ενιαία προσχολική αγωγή σύμφωνα μετά 
πλέον σύγχρονα επιστημονικά δεδομένα. 

β. Να βοηθά τα παιδιά να αναπτυχθούν ολόπλευρα .σω¬ 
ματικά, νοητικά, συναισθηματικά και κοινωνικά. 

γ. Να εξαλείφει κατά το δυνατό, τις διαφορές που τυχόν 
προκύπτουν από το πολιτιστικό, οικονομικό και μορφωτι¬ 
κό επίπεδο των γονέων τους. 

δ. Να εξυπηρετεί τους γονείς παράλληλα να τους ευαι¬ 
σθητοποιεί πάνω σε θέματα σύγχρονης παιδαγωγικής και 
ψυχολογίας. 

ε. Να βοηθά τα παιδιά προσχολικής ηλικίας στην ομαλή 
μετάβασή τους από το οικογενειακό στο σχολικό περι¬ 
βάλλον. 

Να παρέχει ημερήσια διατροφή και φροντίδα στα παι¬ 
διά που φιλοξενεί τηρώντας τους κανόνες υγιεινής και 
ασφάλειας. 

Άρθρο 3 

Όργανα Διοίκησης 

1. Το Ν.Π διοικείται από εννεαμελές Διοικητικό Συμβού¬ 
λιο το οποίο μαζί με τους αναπληρωτές τους ορίζονται 
από το Δημοτικό Συμβούλιο. 

2. Μέλη του Διοικητικού Συμβουλίου είναι Δημοτικοί 
Σύμβουλοι ή Δημότες ή κάτοικοι που έχουν ανάλογη 
επαγγελματική και κοινωνική δράση ή ειδικές γνώσεις 
ανάλογα με το σκοπό του Ν.Π. 

Επίσης στο Διοικητικό Συμβούλιο μετέχουν: 
α. Ένας εκπρόσωπος των εργαζομένων και 
β. Ένας εκπρόσωπος των γονέων από κάθε σταθμό οι 
οποίοι ορίζονται κατά τις διατάξεις του άρθρου 4 του πα¬ 
ρόντος. 

3. Το Ν.Π. του παρόντος Κανονισμού και οι πράξεις του 
Διοικητικού Συμβουλίου υπάγονται στην εποπτεία του 
ΟΤΑ Νέου Ψυχικού εφαρμοζομένων αναλογικά των δια¬ 
τάξεων του Π.Δ. 410/1995. 

4. Η θητεία των μελών του Διοικητικού Συμβουλίου ορί¬ 
ζεται με απόφαση του Δημοτικού Συμβουλίου του Δήμου 
και λήγει με την εγκατάσταση του νέου Διοικητικού ή Συμ¬ 
βουλίου. Πρόεδρος του Διοικητικού Συμβουλίου είναι ο 

Δήμαρχος ή άλλο αιρετό μέλος που ορίζει ο Δήμαρχος. 
Ως αντιπρόεδρος εκλέγεται ένα μέλος του Διοικητικού 
Συμβουλίου που εκλέγεται από αυτό. 

Άρθρο 4 

Συμμετοχή γονέων και εκπροσώπων των εργαζομένων 

1. Στο Διοικητικό Συμβούλιο του ΝΠ μετέχει ένας εκ¬ 
πρόσωπος γονέων των φίλο ξένο υμένων παιδιών από κά¬ 
θε σταθμό, ο οποίος υποδεικνύεται μαζί με τον αναπλη¬ 
ρωτή του από κοινή συνέλευση των γονέων. 

2. Στο Διοικητικό Συμβούλιο του Ν.Π. επίσης μετέχει και 
ένας εκπρόσωπος των εργαζομένων που υποδεικνύεται 
μαζί με τον αναπληρωτή του από ειδική συνέλευση του 
συνόλου των εργαζομένων στο ΝΠ. 

Άρθρο 5 

Αρμοδιότητες Διοικητικού Συμβουλίου - Συνεδριάσεις 

1. Το Διοικητικό Συμβούλιο εκπονεί επενδυτικά προ¬ 
γράμματα και προγράμματα ανάπτυξης των δραστηριο¬ 
τήτων του ΝΠ και εν γένει αποφασίζει για κάθε θέμα που 
είναι αρμόδιο από το νόμο και τον παρόντα Κανονισμό. 

2. Το Διοικητικό Συμβούλιο συνεδριάζει τακτικά μια φο¬ 
ρά το μήνα ή συχνότερα εφόσον αυτό κριθεί αναγκαίο 
από τον Πρόεδρο ή το ζητήσει εγγράφως το ένα τρίτο 
(1/3) των μελών του. 

Στην τελευταία αυτή περίπτωση ο Πρόεδρος ή κωλυό¬ 
μενου αυτού ο Αντιπρόεδρος υποχρεούται να συγκαλέ- 
σειτο Διοικητικό Συμβούλιο σε συνεδρίαση εντός έξι ημε¬ 
ρών από την υποβολή της σχετικής αίτησης. 

3. Το Διοικητικό Συμβούλιο συγκαλείται σε συνεδρίαση 
από τον Πρόεδρο ή εφόσον αυτός κωλύεται, από τον Αντι¬ 
πρόεδρο με γραπτή πρόσκληση στην οποία αναγράφο¬ 
νται ο τόπος, ο χρόνος και τα θέματα της ημερήσιας διά¬ 
ταξης της συνεδρίασης η πρόσκληση επιδίδεται στους 
συμβούλους τρεις τουλάχιστον ημέρες πριν από την μέ¬ 
ρα που ορίζεται η συνεδρίαση. 

Η πρόσκληση δεν απαιτείται εφόσον έχουν καθορισθεί 
με απόφαση του Διοικητικού Συμβουλίου τακτικές ημέ¬ 
ρες συνεδριάσεων γνωστές στα μέλη. 

Η πρόσκληση κοινοποιείται και στον οικείο ΟΤΑ. 

4. Μέλη του Διοικητικού Συμβουλίου που αδυνατούν να 
συμμετάσχουν στη συνεδρίαση υποχρεούνται να ενημε¬ 
ρώσουν άμεσα τη Γραμματείατου Διοικητικού Συμβουλί¬ 
ου με ευθύνη της οποίας ειδοποιούνται τα αντίστοιχα 
αναπληρωματικά μέλη προκειμένου να παραβρεθούν 
στην συνεδρίαση. 

5. Τα θέματα που συζητούνται στις συνεδριάσεις είναι 
τα προβλεπόμενα στην ημερήσια διάταξη, την οποία κα¬ 
ταρτίζει ο Πρόεδρος. 

Στην ημερήσια διάταξη περιλαμβάνονται και θέματα 
που τυχόν έχουν ζητήσει μέλη του Διοικητικού Συμβουλί¬ 
ου, με αίτησή τους προς τον Πρόεδρο του Διοικητικού 
Συμβουλίου πριν από την κατάρτιση της ημερήσιας διά¬ 
ταξης. 

Συζήτηση και λήψη απόφασης σε θέμα μη προβλεπόμε- 
νο στην ημερήσια διάταξη μπορεί να γίνει μόνο σε εξαι¬ 
ρετικές και κατεπείγουσες περιπτώσεις και εφόσον συμ¬ 
φωνεί στην διενέργεια της συζήτησης η απόλυτη πλειο- 
ψηφίατου αριθμού μελώντου. 

6. Το Διοικητικό Συμβούλιο βρίσκεται σε απαρτία όταν 
οι παρόντες αποτελούν την απόλυτη πλειοψηφία του συ¬ 
νολικού αριθμού των μελών του και αποφασίζει με την 
απόλυτη πλειοψηφία των παρόντων μελών του. 

Σε περίπτωση ισοψηφίας επικρατεί η ψήφος του Προέ¬ 
δρου του Διοικητικού Συμβουλίου. 


Η άρνηση ψήφου ή η αποχή από την ψηφοφορία λογί¬ 
ζεται ως αρνητική ψήφος. 

Η ψηφοφορία ενεργείται φανερά εκτός από τις περι¬ 
πτώσεις που ο νόμος ορίζει να είναι μυστική και δεν επι¬ 
τρέπεται διακοπή ψηφοφορίας για να δικαιολογήσει την 
ψήφο του , παρά μόνο μετά την ψηφοφορία με δήλωσή 
του. 

7. Κατά τις συνεδριάσεις του Διοικητικού Συμβουλίου 
τηρούνται πρακτικά στα οποία καταχωρούνται υποχρεω¬ 
τικά οι γνώμες της πλειοψηφίας και της μειοψηφίας. Τα 
πρακτικά κάθε συνεδρίασης προσυπογράφονται από όλα 
τα παρόντα στη συνεδρίαση μέλη. 

8. Οι αποφάσειςτου Διοικητικού Συμβουλίου είναι εκτε¬ 
λεστέες από την λήψη τους και κοινοποιούνται άμεσα 
στον οικείο ΟΤΑ και όπου αλλού από το νόμο ορίζεται. 

Άρθρο 6 

Αρμοδιότητες Προέδρου του Διοικητικού Συμβουλίου 

1. Ο Πρόεδρος του Διοικητικού Συμβουλίου έχει τις 
ακόλουθες αρμοδιότητες. 

α. Επιμελείται της εκτέλεσης των αποφάσεων του Διοι¬ 
κητικού Συμβουλίου. 

β. Συγκαλεί σε συνεδρίαση το Διοικητικό Συμβούλιο και 
εισηγείται τα θέματα που είναι για συζήτηση. 

γ. Παρακολουθεί και κατευθύνει τη λειτουργία του ΝΠ 
σύμφωνα με τις αποφάσεις του Διοικητικού Συμβουλίου 
και τις κατευθύνσεις του ΟΤΑ που έχει συστήσει το ΝΠ. 

δ. Προΐσταται των υπηρεσιών του ΝΠ εκδίδει τις πρά¬ 
ξεις που αφορούν το προσωπικό του και είναι πειθαρχικά 
Προϊστάμενος αυτού. 

ε. Εγκρίνει την ενέργεια δαπανών που έχουν αποφασι- 
σθεί από το Διοικητικό Συμβούλιο και εκδίδει τα χρηματι¬ 
κά εντάλματα πληρωμών του ΝΠ. 

στ. Εκπροσωπείτο ΝΠ σε κάθε δικαστήριο και δημόσια 
αρχή υπογράφει τα έγγραφα και τις συμβάσεις του ΝΠ. 

ζ. Αποφασίζει για την λήψη εκτάκτων μέτρων και υπο¬ 
βάλλει τις σχετικές αποφάσεις για έγκριση στο Διοικητικό 
Συμβούλιο. 

2. Τον Πρόεδρο εφόσον κωλύεται τον αναπληρώνει ο 
Αντιπρόεδρος του Διοικητικού Συμβουλίου. 

Άρθρο 7 

Δικαίωμα εγγραφής και εγγραφή παιδιών 

1. Δικαίωμα εγγραφής Παιδικούς και βρεφονηπιακούς 
Σταθμούς έχουν όλα τα παιδιά σύμφωνα με τις ειδικές 
προβλέψεις του παρόντος άρθρου, απαγορευμένης απο¬ 
λύτως της εγγραφής παιδιών εφόσον και για όσο διάστη¬ 
μα πάσχουν από μεταδοτικά νοσήματα. Παιδιά που πά¬ 
σχουν από σωματικές ή ψυχικές παθήσεις εγγράφονται 
στο σταθμό εφόσον υπάρχει πιστοποίηση γιατρού Κρατι¬ 
κού Νοσηλευτικού ιδρύματος ή ασφαλιστικού οργανι¬ 
σμού ότι τούτω είναι ωφέλιμο για το παιδί ότι δεν υπάρχει 
πρόβλημα φιλοξενίας του παιδιού στο σταθμό και εφόσον 
ο σταθμός διαθέτει την αναγκαία υποδομή. 

Στο βρεφικό τμήμα γίνονται δεκτά παιδιά ηλικίας οχτώ 
(8) μηνών έως δύο και μισό (2,5) ετών και στα νηπιακά τμή¬ 
ματα από δύο και μισό ετών (2,5) έως την εγγραφή τους 
στο Δημοτικό Σχολείο. 

2. Τα εγγραφόμενα στο σταθμό παιδιά προέρχονται 
από την περιοχή του Νέο Ψυχικού μη αποκλειόμενης και 
της όμορης περιοχής και η εγγραφή είναι εφικτή λόγω 
της ύπαρξης κενής θέσης ή με την εγγραφή εξυπηρετεί¬ 
ται ιδιαίτερα οξυμένη κοινωνική ανάγκη των γονέων η 
οποία αιτιολογείται ειδικά στην σχετική απόφαση του Δι¬ 
οικητικού Συμβουλίου. 

3. Κατά την εγγραφή επιλέγονται τα παιδιά εργαζομέ¬ 
νων γονέων και τα παιδιά οικονομικά αδυνάτων οικογενει¬ 
ών προτιμώμενων εκείνων που έχουν ανάγκη φροντίδας 
από διάφορα κοινωνικά αίτια (όπως π.χ. παιδιά ορφανά 
από δύο ή ένα γονέα παιδιά άγαμων μητέρων διαζευγμέ¬ 
νων ή σε διάσταση γονέων παιδιά που προέρχονται από 
γονείς με σωματική ή πνευματική αναπηρία, πολύτεκνων 
οικογενιών κ.λ.π.) το Διοικητικό Συμβούλιο του ΝΠ με αι¬ 
τιολογημένη απόφασή του μπορεί να εξειδικεύει τα κρι¬ 
τήρια αυτά καθιερώνοντας τη μοριοποίησήτους. 

4. Για την εγγραφή των παιδιών στους Βρεφονηπιακούς 
Σταθμούς απαιτούνται τα εξής δικαιολογητικά: 

α. Αίτηση - συμπληρωμένο ερωτηματολόγιο της μητέ¬ 
ρας ή του πατέρα ή του κηδεμόνα του παιδιού. 

β. Ληξιαρχική πράξη γέννησης του παιδιού. 

γ. Βεβαίωση εργοδότη ότι και οι δύο γονείς είναι εργα¬ 
ζόμενοι ή πρόκειται να εργασθούν εντός μηνάς από την 
υποβολή της αίτησης εγγραφής, προσδιορισμό του 
ύψους των αποδοχών τους και φωτοτυπία των ενσήμων 
των τελευταίων μηνών για τις εργαζόμενες μητέρες στον 
ιδιωτικό τομέα. 

δ. Βεβαίωση γιατρού για την καλή σωματική και πνευ¬ 
ματική υγεία του παιδιού καθώς και πρωτότυπο του βι¬ 
βλιάριου υγείας του με τα εμβόλια που προβλέπονται κά¬ 
θε φορά κάθε φορά ανάλογα με την ηλικία του παιδιού. 
Επίσης πρόσφατα αποτελέσματα φυματινοαντίδρασης 

ε. Αντίγραφο της δήλωσης φορολογίας εισοδήματος 
του τρέχοντος οικονομικού έτους και αντίγραφο εκκαθα¬ 
ριστικού σημειώματος. 

στ. Υπεύθυνη δήλωση για την οικογενειακή κατάσταση 
των γονέων του παιδιού. 

ζ. Κάθε άλλο δικαιολογητικά που το Διοικητικό Συμβού¬ 
λιο θεωρεί απαραίτητο. 

η. Γ ια την εγγραφή των παιδιών αλλοδαπών γονέων 
στον σταθμό εκτός των προηγουμένων δικαιολογητικών 
απαραίτητη προϋπόθεση είναι και η άδεια παραμονής 
στη χώρα μας όπως αποδεικνύεται από τις ισχύουσες κά¬ 
θε φορά διατάξεις. 

5. Οι αιτήσεις εγγραφής υποβάλλονται από 20 Μάίου 
μέχρι 15 Ιουνίου κάθε έτους και σε όλη την διάρκεια του 
έτους εφόσον υπάρχουν κενές θέσεις. Εντός του μηνάς 
Ιουλίου συνέρχεται το Διοικητικό Συμβούλιο και αφού 
προβεί σε κατά εξέταση των αιτήσεων συγκροτεί ειδική 
επιτροπή επιλογής στην οποία μετέχει το παιδαγωγικό 
προσωπικό. Η επιτροπή επιλογής συντάσσει έκθεση 
προς το Διοικητικό Συμβούλιο το οποίο σε ειδική συνε¬ 
δρίασή του αποφασίζει για την επιλογή των φιλοξενουμέ- 
νων παιδιών η οποία αναρτάται στο οικείο δημοτικό κατά¬ 
στημα. 

6. Το Διοικητικό Συμβούλιο μπορεί να εγγράφει παιδιά 
και πέρα από την δυναμικότητα των λειτουργούντων Παι¬ 
δικών και Βρεφονηπιακών σταθμών και μέχρι του ποσο¬ 
στού 20% έπ’ αυτής εφόσον υπηρετεί το προβλεπόμενο 
από τις διατάξεις προσωπικό και υπάρχουν οι απαραίτη¬ 
τοι χώροι. Τα παιδιά του προσωπικού του Ν.Π. γίνονται 
δεκτά πέρα της δυναμικότητας υπολογιζόμενα στο ποσο¬ 
στό 10% εφόσον πληρούν τις νόμιμες προϋποθέσεις. 

Γ ια την επανεγγραφή απαιτούνται όλα τα παραπάνω δι- 
καιολογητικά πλην της ληξιαρχικής πράξεις γέννησης 
του παιδιού. Η παραμονή των παιδιών των εργαζομένων 
πέραν της εγγραφής τους στο Δημοτικό Σχολείο υπολο¬ 
γίζονται στη δύναμη του Παιδικού Σταθμού μέχρι της ηλι¬ 
κίας των οκτώ (8) ετών μετά από απόφαση του Διοικητι¬ 
κού Συμβουλίου. 


7. Επιτρέπεται σε εντελώς εξαιρετικές περιπτώσεις να 
γίνονται δεκτά στο σταθμό παιδιά με προφορική εντολή 
του Προέδρου και χωρίς δικαιολογητικά. Στις αμέσως 
προσεχείς συνεδριάσεις του Διοικητικού Συμβουλίου 
αποφασίζεται η οριστική ή μη εγγραφή με βάση τα δικαι- 
ολογητικάπου στο μεταξύ προσκομίσθηκαν. 

Άρθρο 8 

Διακοπή φιλοξενίας 

Η διακοπή της φιλοξενίας των παιδιών από τον παιδικό 
σταθμό του ΝΠ ενεργείται πάντοτε με απόφαση του Διοι¬ 
κητικού Συμβουλίου του ΝΠ και εφόσον συντρέχουν οι 
πιο κάτω περιπτώσεις: 

α. Όταν το ζητήσουν με αίτησή τους οι γονείς ή οι κηδε¬ 
μόνες των παιδιών. 

β. Όταν εμφανιστούν σοβαρά προβλήματα στη συμπε¬ 
ριφορά ή την υγεία των παιδιών που δεν μπορούν να αντι¬ 
μετωπιστούν από το σταθμό, μετά από προηγούμενη επι¬ 
κοινωνία με τους γονείς και ειδικό γιατρό. 

γ. Όταν δεν καταβάλλεται από τους γονείς η οικονομική 
τους συμμετοχή εφόσον αυτή προβλέπεται για χρονικό 
διάστημα πέραν των δύο μηνών χωρίς να υπάρχει σοβα¬ 
ρός προς τούτο λόγος και αφού πρώτα ειδοποιηθούν αυ¬ 
τοί να καταβάλλουν το οφειλόμενο ποσό. 

δ. Όταν κατ’ εξακολούθηση και παρά τις σχετικές έγ¬ 
γραφες ειδοποιήσεις στους γονείς αυτοί δεν συμμορφώ¬ 
νονται με το πρόγραμμα και τους όρους λειτουργίας του 
σταθμού. 

ε. Ότανκατ'εξακολούθηση καιπέραντου ενός (1) μηνάς 
συνεχόμενα απουσιάζουν αδικαιολόγητα από το σταθμό. 

Άρθρο 9 

Πόροιτου ΝΠ ΔΔ 

Το Διοικητικό Συμβούλιο του ΝΠ μετά από πλήρως τεκ¬ 
μηριωμένη σύμφωνη γνώμη του οικείου ΟΤΑ και η οποία 
θα είναι σύμφωνη με τον κοινωνικό χαρακτήρα των παρε- 
χομένων υπηρεσιών, μπορεί να ορίζει κριτήρια επιβολής 
μηνιαίας οικονομικής εισφοράς ,(τροφεία)στις οικογένει¬ 
ες των φιλοξενουμένων παιδιών , σύμφωνα με την οικο¬ 
νομική τους δυνατότητα. 

Στην περίπτωση οικονομικής εισφοράς, αυτή πρέπει να 
γνωστοποιείται με ανάρτηση πριν την έναρξη του χρονι¬ 
κού διαστήματος υποβολής των αιτήσεων για εγγραφή. 

Με την ίδια απόφασή του το Διοικητικό Συμβούλιο ορί¬ 
ζει τις περιπτώσεις των οικογενειών που μπορούν να 
απαλλαγούν από την καταβολή της οικονομικής εισφο¬ 
ράς ή που θα καταβάλουν αυτή μειωμένη. 

Άρθρο 10 
Μεταφορά παιδιών 

1. Σε περίπτωση που μεταφέρονται παιδιά στους σταθ¬ 
μούς με μεταφορικό μέσο που αυτός διαθέτει το Διοικητι¬ 
κό Συμβούλιο λαμβάνει όλα τα αναγκαία μέτρα για την πι¬ 
στή τήρηση των προδιαγραφών ασφαλούς μεταφοράς. 

2. Προκειμένου για μεταφορά βρεφών το Διοικητικό 
Συ μβούλιο μπορεί να αναθέτει σε ειδικό συνοδό και σε μέ¬ 
λη του παιδαγωγικού προσωπικού την εκ περιτροπής συ¬ 
νοδεία τους μέσα στο ωράριο εργασίας του. 

3. Το κόστος μεταφοράς των παιδιών καθορίζεται με 
απόφαση του ΝΠ και μπορεί να καλυφθεί με πρόσθετη ει¬ 
σφορά των γονέων ανάλογα με την οικονομική τους δυ¬ 
νατότητα και είναι ανεξάρτητο από την οικονομική εισφο¬ 
ρά του άρθρου 9 του παρόντος κανονισμού. 

Άρθρο 11 

Λειτουργία σταθμών 

1. Η λειτουργία των παιδικών Βρεφονηπιακών Σταθμών 
αρχίζει την 1η Σεπτεμβρίου και λήγει την 31η Ιουλίου του 

επόμενου έτους επί πέντε ημέρες δηλαδή από Δευτέρα 
έως Παρασκευή. 

2. Σε περιοχές που η απασχόληση των εργαζομένων μη¬ 
τέρων κορυφώνεται κατά την θερινή περίοδο ο παιδικός 
σταθμός μπορεί να λειτουργεί τον μήνα Αύγουστο και να 
διακόπτειτην λειτουργία του,συνολικά ένα μήνα κατά την 
διάρκεια των μηνών Ιουνίου -Ιουλίου. Το προσωπικό κατά 
τον μήνα διακοπής λειτουργίας του σταθμού λαμβάνει 
υποχρεωτικά την άδειά του. Οι υπάλληλοι λαμβάνουν κα¬ 
νονική άδεια δέκα (10) ημερών κατ’ έτος με αποδοχές εφ’ 
όσων συντρέχουν σοβαροί λόγοι άρθρο 48 παρ. 3 του 
Ν.2683/1999. 

3. Ο Σταθμός δεν λειτουργεί από 24 Δεκεμβρίου μέχρι 
και της 5ης Ιανουάριου καθώς και από την Μεγάλη Πέ¬ 
μπτη μέχρι και την Κυριακή του Θωμά. 

4. Ο Σταθμός επίσης διακόπτειτην λειτουργία του κατά 
τις επίσημες αργίες των Δημοσίων Υπηρεσιών καθώς και 
του Πολιούχου του Δήμου ή εορτασμού Εθνικού τοπικού 
γεγονότος. 

5. Η λειτουργία του σταθμού αρχίζει από την 7.00 ώρα 
κατά το χειμερινό ωράριο και από την 6.45 ώρα κατά το 
θερινό ωράριο και λήγει την 4.00 ώρα. Με απόφαση του 
Διοικητικού Συμβουλίου μπορεί να παρατείνεται για δύο 
(2) ώρες επιπλέον το ωράριο λειτουργίας του Σταθμού 
εφόσον υπηρετεί σ'αυτόν το προσωπικό που απαιτείται 
και με την υποχρέωση καταβολής αποζημίωσης σ'αυτό ή 
χορήγηση αδείας άλλη μέρα. 

Άρθρο 12 

Συγκρότηση Σταθμών σε τμήματα 

1. Κάθε Βρεφονηπιακός σταθμός πρέπει να συγκροτεί¬ 
ται: 

Α. Από τμήματα βρεφών 8 μηνών μέχρι 2 ετών 

Β. Από τμήματα βρεφών 2 ετών μέχρι 2,5 ετών 

2. Κάθε Νηπιακός Σταθμός πρέπει να συγκροτείται: 

Α. Από τμήματα νηπίων 2,5 ετών μέχρι 3,5 ετών. 

Β. Από τμήματα νηπίων 3,5 ετών μέχρι 4,δετών 

Γ. Από τμήματα 4,5 ετών μέχρι 6 ετών. 

3. Κάθε μικτός Βρεφονηπιακός σταθμός αποτελείται 
από τα τμήματα που προαναφέρθηκαν. 

4. Σε κάθε βρεφικό τμήμα φιλοξενούνται δώδεκα (12) 
βρέφη με δύο (2) παιδαγωγούς και μία (1) βοηθό. 

5. Σε κάθε τμήμα του Νηπιακού σταθμού είναι εγγε¬ 
γραμμένα είκοσι 

πέντε (25) νήπια με μία (1) παιδαγωγό και μία βοηθό 
Παιδαγωγού και σε κάθε περίπτωση υπηρετεί το παιδα¬ 
γωγικό προσωπικό που προβλέπεται κάθε φορά με τις 
ισχύουσες διατάξεις που ρυθμίζουν τα της αναλογίας 
παιδαγωγικού προσωπικού και παιδιών. 

Άρθρο 13 

Ιατρική παρακολούθηση 

1. Η παρακολούθηση της υγείας των παιδιών αποτελεί 
παράλληλη υποχρέωση προς την αντίστοιχη οικογενεια¬ 
κή του ΝΠ και ενεργείται από παιδίατρο είτε του Εθνικού 
Συστήματος Υγείας είτε συνεργάτη του ΝΠ ο οποίος επι¬ 
σκέπτεται αυτόν δύο (2) φορές το μήνα. 

2. Για κάθε παιδί τηρείται φάκελος Υγείας που ενημε¬ 
ρώνεται από τον γιατρό. 

3. Τρείς (3) τουλάχιστον φορές το έτος καλούνται οι γο¬ 
νείς σε ενημερωτικές συγκεντρώσεις σχετικά με θέματα 
υγιεινής των παιδιών. 

4. Η περιφρούρηση της υγείας του παιδιού αποτελεί 
επίσης υποχρέωση και του λοιπού προσωπικού του σταθ¬ 
μού , το οποίο εφαρμόζει πιστά άλατα απαραίτητα μέτρα 
υγιεινής και ασφάλειας και ευθύνεται για κάθε αμέλεια ή 


παράλειψη που μπορεί να έχει επίπτωση στην υγεία των 
παιδιών. Το προσωπικό του σταθμού υποβάλλεται κάθε 
τρεις (3) μήνες σε προληπτικό έλεγχο εφοδιάζεται δε με 
ειδικό ατομικό βιβλιάριο υγείας που θεωρείται από την 
αρμόδια Υγειονομική Υπηρεσία. 

Άρθρο 14 

Ημερήσια απασχόληση παιδιών 

1. Στους Παιδικούς Βρεφονηπιακούς Σταθμούς εφαρ¬ 
μόζεται ημερήσιο πρόγραμμα δημιουργικής απασχόλη¬ 
σης που εξασφαλίζει την αρμονική ψυχοσωματική ανά¬ 
πτυξη. 

Στα πλαίσια του προγράμματος αυτού, τα παιδιά προ¬ 
σεγγίζονται με μέσο τη στοργή, το διάλογο, την επεξήγη¬ 
ση και την εμπιστοσύνη. Ρητά απαγορεύεται στο προσω¬ 
πικό των σταθμών η καταναγκαστική επιβολή απόψεων ή 
η επιβολή σωματικής τιμωρίας παραβίαση δε της απαγό¬ 
ρευσης αυτής αποτελεί σοβαρότατο πειθαρχικό παρά¬ 
πτωμα. 

Βάση του ημερησίου προγράμματος απασχόλησης εί¬ 
ναι η κοινωνικοποίηση και ομαλή συναναστροφή των παι¬ 
διών μεταξύ τους η ενίσχυση της εξελικτικής τους πορεί¬ 
ας και η εμπέδωση κλίματος ελευθερίας και ασφάλειας. 

2. Το ημερήσιο πρόγραμμα είναι ευέλικτο τηρούνται 
όμως ορισμένα βασικά σημεία αυτού όπως προσέλευση 
,αναχώρηση των παιδιών ,ώρες φαγητού, διαλείμματος 
,ανάπαυσης. Ενδεικτικά το πρόγραμμα απασχόλησης 
των παιδιών είναι: 

α) Για τα βρέφη: 

6:45 ή 7:00 πμ μέχρι 9:00 π.μ. Προσέλευση των βρεφών 
.ικανοποίηση ατομικών αναγκών ,ανάπαυση ή ελεύθερη 
απασχόληση. 

9:00 πμ μέχρι 9:30 π.μ. Πρωινό. 

9:30 πμ μέχρι 11:00 π.μ. Ατομικά προγράμματα για την 
εξέλιξη των παιδιών ,την κοινωνική .συναισθηματική ,νοη- 
τική και κινητική τους ανάπτυξη και υποβοήθηση κατά- 
κτηση αυτονομίας. 

11:00 π.μ. μέχρι 11:30 Ελεύθερη απασχόληση - ακρόα¬ 
ση κατάλληλης μουσικής κ.λ.π. 

11:30 π.μ. μέχρι 12:00 μ.μ. Ατομική καθαριότητα-Προε¬ 
τοιμασία για φαγητό. 

12:00 μ.μ. μέχρι 12:30 μ.μ. Φαγητό 

12:30 μ.μ. μέχρι 13:00 μ.μ. Χαλάρωση - παραμύθι 

13:00 μ.μ. μέχρι 15:30 μ.μ. Ελεύθερη απασχόληση - 
Αναχώρηση. 

β) Για τα Νήπια: 

6:45 ή 7:00 π.μ. μέχρι 8:30 π.μ. Υποδοχή των παιδιών η 
παιδαγωγός προτρέπει και ενθαρρύνει τα παιδιά να εν¬ 
σωματωθούν σε ομάδες παιχνιδιού ή απασχόλησης στις 
«παιδαγωγικές γωνιές δραστηριοτήτων» συμβολικού χα¬ 
ρακτήρα , στις γωνιές γνώσεων (βιβλίου κ.λ.π.) ή τους 
προτείνει απασχόληση με το οικοδομικό - κατασκευαστι¬ 
κό υλικό ή άλλο παιδαγωγικό υλικό. 

8:30π.μ. μέχρι9:00π.μ. Προετοιμασία για πρωινό (προ¬ 
σευχή) Ύμνος στο Δημιουργό. 

9:00 π.μ. μέχρι 9:30 π.μ. πρωινό φαγητό 

9:30 π.μ. και 9:45 π.μ. τα παιδιά σε ομάδες (στην τουα¬ 
λέτα για ατομική υγιεινή). 

9:45 π.μ. μέχρι 11:00 π.μ. Η Παιδαγωγός προγραμ¬ 
ματίζει και συζητά με τα παιδιά τις δραστηριότητες της 
ημέρας. Μουσικοκινητικές - ρυθμικές δραστηριότητες 
ασκήσεις χώρου, ασκήσεις παρατηρητικότητας, διάφο¬ 
ρες άλλες παιδαγωγικές δραστηριότητες. Παράλληλα ή 
μεμονωμένα εργαστήρια ζωγραφικής, κολλητικής, νε¬ 
ρού, πηλού, κηπουρικής, μαγειρικής, οικολογικού πείρα- 

ματισμού, προανάγνωση - προγραφή - προαρίθμηση, θε¬ 
ατρικό παιχνίδι, κουκλοθέατρο, ζωγραφική και επιτραπέ¬ 
ζιο παιχνίδι κ.λ.π. 

11:00 π.μ. μέχρι 11:30 π.μ. Διάλειμμα,ελεύθερο παιχνί¬ 
δι στην αυλή ή ομαδικό παιχνίδι με την βοήθεια των παι¬ 
δαγωγών ή μουσικοκινητικής κ.λ.π. 

11:30 π.μ. μέχρι 12:00 μ.μ. Ατομική υγιεινή, προετοιμα¬ 
σία για μεσημεριανό φαγητό. 

Ήσυχες δραστηριότητες (ακρόαση μουσικής, αφήγη¬ 
ση παραμυθιού, μυθοπλασία, τραγούδια, παιχνίδια με το 
λόγο, παιχνίδια για την εξέλιξη της αντιληπτικής ικανότη¬ 
τας των παιδιών, παντομίμα ,αυτοσχεδιασμός, φαντασία. 
12:00 μ.μ. μέχρι 12:30 μ.μ. Μεσημεριανό φαγητό. 

12:30 μ.μ. μέχριΐ3:00 μ.μ. Κύκλος (παραμύθι, Ιστορίες, 
τραγούδια, παιχνίδια κ.λ.π.). 

13:00 μ.μ. μέχρι 15:30 μ.μ. Ελεύθερη απασχόληση ανα¬ 
χώρηση. 

Άρθρο 15 
Διατροφή παιδιών 

1. Στα βρέφη και στα νήπια κάθε σταθμού παρέχεται η 
απαραίτητη ποιοτικά και ποσοτικά τροφή (πρωινό και με¬ 
σημεριανό). 

2. Το διαιτολόγιο των παιδιών καθορίζεται σύμφωνα με 
τις σύγχρονες παιδιατρικές απόψεις για την υγιεινή δια¬ 
τροφή των παιδιών. 

Πίνακες διαιτολογίου τροφίμων 

ΟΜΑΔΕΣ ΤΡΟΦΙΜΩΝ 
Γάλα νωπό για ρυζόγαλο 

> > > > > κρέμα 
>> >> > πουρέ 

> > > > > τυρόπιτα 

> > > > > μπεσαμέλ 
τυρί φέτα 

τυρί κασέρι 
τυρί τριμμένο 
γιαούρτι 

ΖΑΧΑΡΗ 

Ζάχαρη για ρόφημα 

> > > κομπόστα 

> > > ρυζόγαλο-κρέμα 

Μέλι ή μαρμελάδα 
ΦΡΟΥΤΑ 

Μήλο -αχλάδι -πορτοκάλι -ροδάκινο 

Μανταρίνι 

Βερίκοκα 

Σταφύλι 

Φράουλες-μπανάνες 
Καρπούζι- πεπόνι 

ΛΑΧΑΝΙΚΑ 

Πράσινες σαλάτες ωμές 
Σπανάκι σοτέ ή γιαχνί 
Τομάτα σαλάτα 
Τομάτες γεμιστές 
Τομάτα για σάλτσα 
Φασολάκια 

Αγγούρι 1/4 από ένα μέτριο 

Καρότα βραστά ή ωμά 

Αρακά κατεψυγμένο (κύριο Φαγητό) 

Αρακά συμπλήρωμα 

Κρεμμύδια -μαϊντανό -σέλινο-άνηθο 

Όσπρια. 


Πατάτες κύριο φαγητό 
Πατάτες με κρέας 
Πατάτες γαρνιτούρα 
Πατάτες πουρέ 

ΨΩΜΙ-ΖΥΜΑΡΙΚΑ-ΡΥΖΙ 
Ψωμί (1 φέτα) 

Μακαρόνια-κριθαράκι-χυλοπίτες 
Ρύζι για κύριο φαγητό 

> > > σούπα 

> > > γιουβαρλάκια 

> > > γεμιστές τομάτες 

> > > σπανακόρυζο 

> > > ρυζόγαλλο 
αλεύρι για κεφτεδάκια 

> > > άλλες χρήσεις 

ΚΡΕΑΤΑ -ΠΟΥΛΕΡΙΚΑ -ΨΑΡΙΑ-ΑΥΓΑ 

Μοσχάρι 

Αρνί 

Χοιρινό 

Κιμάς για παστίτσιο 

> > > γιουβαρλάκια 

> > > μπιφτέκια 
Κοτόπουλο 
Ψάρι φέτα 
Αυγό 

Αυγό για σούπα 
ΛΙΠΟΣ 

Λάδι για μαγείρεμα 
Λάδι για σαλάτα 
Βούτυρο φρέσκο για πρωινό 
ή για ζυμαρικά 

Το πρόγραμμα διατροφής αναρτάται σε εμφανές ση¬ 
μείο του σταθμού και ενημερώνονται σχετικά οι γονείς. 
Ιδιαίτερη μέριμνα λαμβάνεται για την χορήγηση στα παι¬ 
διά νωπών φρούτων και λαχανικών, νωπού κρέατος και 
ψαριών, γαλακτοκομικών προϊόντων κ.λ.π. σε επαρκείς 
για τις ανάγκες τους ποσότητες όπως επίσης και η μη χο¬ 
ρήγηση ειδών διατροφής που περιέχουν συντηρητικές 
χρωστικές, τεχνητά γλυκαντικές κ.λ.π. ουσίες. 

3. Παρέχεται η δυνατότητα στα Νομικά Πρόσωπα και 
στον ΟΤΑ ή να παρασκευάζουν την τροφή των νηπίων και 
των βρεφών σε σταθμούς που θα επιλέγουν ως κέντρα 
διανομής και τα οποία θα μεταφέρονται με ασφαλή τρό¬ 
πο στους πλησιέστερους σταθμούς ή να παρασκευάζουν 
την τροφή σε κάθε σταθμό. 

Άρθρο 16 
Προσωπικό 

Η πλήρωση των κενών θέσεωντου Ο.Ε.Υτου ΝΠ γίνεται 
με τις ισχύουσες κάθε φορά διατάξεις για το διορισμό και 
την πρόσληψη προσωπικού στους ΟΤΑΑ' βαθμού. 

Τα ειδικότερα τυπικά προσόντα διορισμού του προσωπι¬ 
κού του Ν.Π. είναι από τα προβλεπόμενα από τα 37α/1987 
22/1990 και 50/2001 Προεδρικά Διατάγματα (Φ.Ε.Κ. 
11/Α71987,7/Α71990,39/Α72001) όπως ισχύουν κάθε φορά. 

Άρθρο 17 

Γενικά καθήκοντα προσωπικού 
Το προσωπικό των Παιδικών Σταθμών είναι υποχρεωμέ¬ 
νο να συμβάλλει με όλες τις δυνάμεις τους στην εύρυθμη 
λειτουργίας τους, να καλλιεργεί και να αναπτύσσει πε¬ 
ραιτέρω τις γνώσεις του παρακολουθώντας τις επιστημο¬ 
νικές εξελίξεις και γενικά να εκτελείτα καθήκοντα που του 
αναθέτουν ευσυνείδητα. 

Άρθρο 18 

Ειδικά καθήκοντα και αρμοδιότητες προσωπικού. 

Οι Π ροϊστάμενοιτων Υπηρεσιακών Μονάδων και οι αντί¬ 
στοιχοι Κλάδοι αυτών ορίζονται ως εξής με απόφαση του 
Προέδρου του Διοικητικού Συμβουλίου μετά από γνωμο¬ 
δότηση του Υπηρεσιακού Συμβουλίου: 

1. Προϊστάμενοι 

α Προϊστάμενος Διεύθυνσης Παιδικού και Βρεφονηπια¬ 
κού Σταθμού 

Στις αρμοδιότητες του ανήκουν: 

1. Η εποπτεία και ο έλεγχος των τμημάτων και γραφεί¬ 
ων που συγκροτούν την Διεύθυνση. 

2. Η άσκηση της γενικής διοικητικής εποπτείας σε όλο 
το προσωπικό του Ν.Π. με οποιαδήποτε σχέση εργασίας 
και η εισήγηση στον Πρόεδρο κάθε θέματος που αφορά 
την κατάστασή του, την εσωτερική μετακίνηση των υπαλ¬ 
λήλων για κάλυψη των υπηρεσιακών αναγκών του τον 
αριθμό και τις ειδικότητες που απαιτούνται για την δια¬ 
σφάλιση της εύρυθμης λειτουργίας του Ν.Π., ο προγραμ¬ 
ματισμός και η έγκριση των αδειώντου προσωπικού. 

3. Ο συντονισμός ,η κατεύθυνση και η παροχή των απα¬ 
ραιτήτων οδηγιών στα τμήματα και γραφεία για την άσκη¬ 
ση των καθηκόντων τους σύμφωνα με τις διατάξεις του 
παρόντος Οργανισμού και νόμων και διαταγμάτων. 

4. Η συγκέντρωση, η παρακολούθηση και η κοινοποίη¬ 
ση στα αρμόδια τμήματα των διαταγμάτων και των διοι¬ 
κητικών αποφάσεων που κοινοποιούνται στο Ν.Π. 

5. Η τήρηση του εμπιστευτικού πρωτοκόλλου αλληλο¬ 
γραφίας και της σφραγίδας του Ν.Π. 

6. Η παραλαβή της εισερχόμενης αλληλογραφίας και ο 
χαρακτηρισμός της για την κατανομή της με το περιεχό¬ 
μενό της καθώς και των αιτήσεων εγγραφής των νηπίων. 

7. Η σύνταξη του Ο.Ε.Υ. βάσει της κείμενης νομοθεσίας 
των αποφάσεωντου Διοικητικού Συμβουλίου και των οδη¬ 
γιών και κατευθύνσεων του Προέδρου. 

8. Συντονίζει το εκπαιδευτικό έργο του παιδικού σταθ¬ 
μού και αναπληρώνει κατόπιν εντολής του Προέδρου σε 
επείγουσες περιπτώσεις τις νηπιαγωγούς του σταθμού. 

9. Η φροντίδα για την οργάνωση και εκτέλεση προ¬ 
γραμμάτων εκπαίδευσης και επαγγελματικής εξειδίκευ- 
σηςτων υπαλλήλων του Ν.Π. 

10. Η φροντίδα για την διοργάνωση των προγραμματι¬ 
σμένων καθώς και των άλλων εκδηλώσεων που πρέπει να 
πραγματοποιούνται με την έγκριση του Διοικητικού Συμ¬ 
βουλίου του Ν.Π. 

11. Η σύνταξη διαιτολογίων σε συνεργασία με τον Παι¬ 
δίατρο. 

12. Η συνεργασία με τις υπηρεσίες του Δήμου για την συμ¬ 
μετοχή του Ν.Π. σε προγράμματα της Ευρωπαϊκής Ένωσης. 

13.0 έλεγχος και η θεώρηση όλων των καταστάσεων 
πληρωμής του προσωπικού ,των χρηματικών ενταλμάτων 
και λοιπών παραστατικών πριν υπογραφούν από τον Πρό¬ 
εδρο. 

14. Η υπογραφή κάθε βεβαιωτικού σημειώματος για τα 
έσοδα του Ν.Π. 

15. Η μεταβίβαση κάθε νομικού θέματος στην Νομική 
Υπηρεσία του Δήμου καθώς και των τεχνικών θεμάτων 
στην Διεύθυνση Τεχνικών Υπηρεσιών του Δήμου. 

16. Συνυπογράφει με τον Προϊστάμενο του Διοικητικού 
-Οικονομικού τις απαραίτητες επιταγές του ΝΠ. 

17. Σε περίπτωση απουσίας του αναπληρώνεται σύμ¬ 
φωνα με τις κείμενες διατάξεις. 

18. Μεριμνά για την εκτέλεση των αποφάσεων του Διοι¬ 
κητικού Συμβουλίου. 


19. Τηρεί τα βιβλία παρατηρήσεωντου Διοικητικού Συμ¬ 
βουλίου. 

Β. ΠΡΟΪΣΤΑΜΕΝΟΙ ΤΜΗΜΑΤΩΝ 

Καθήκοντα 

Προϊστάμενος Βρεφονηπιακών -Νηπιακώντμημάτων. 

1. Είναι υπεύθυνοι για την εύρυθμη λειτουργία του παι¬ 
δικού σταθμού και την τήρηση του εκπαιδευτικού προ¬ 
γράμματος του κανονισμού λειτουργίας και την εκτέλεση 
των αποφάσεωντου Διοικητικού Συμβουλίου. 

2. Φροντίζει για την εσωτερική τάξη και εύρυθμη λει¬ 
τουργία του σταθμού αναφέροντας στην διεύθυνση τυ¬ 
χόν δυσκολίες, παραβάσεις και προβλήματα. 

3. Προΐσταται όλωντων υπαλλήλων του παιδικού σταθ¬ 
μού, εποπτεύει για την σωστή εκτέλεση των καθηκόντων 
τους, συντονίζει το έργο τους ανάλογα με τις ανάγκες 
που ανακύπτουν κάθε φορά και ενημερώνειτη Διεύθυνση 
για όλα τα θέματα που έχουν σχέση με το σταθμό. 

4. Συγκαλείτο προσωπικό του σταθμού για ενημέρωση, 
καθοδήγηση και προγραμματισμό δραστηριοτήτων, υπο¬ 
χρεωτικά με την έναρξη λειτουργίας του σταθμού και 
όποτε κριθεί αναγκαίο. 

5. Συγκαλούν συγκέντρωση γονέων τουλάχιστον μια 
φορά το χρόνο ,ύστερα από απόφαση του Διοικητικού 
Συμβουλίου. Στην συγκέντρωση παρευρίσκονται εκτός 
από τον ίδιο, η Διευθύντρια, ο Πρόεδρος και τα μέλη του 
Διοικητικού Συμβουλίου και το παιδαγωγικό προσωπικό. 

Σκοπός της συγκέντρωσης είναι η ενημέρωση των γο¬ 
νέων για ζητήματα που αφορούν τα παιδιά και τη λει¬ 
τουργία του σταθμού. 

6. Επιμελείται τον εφοδιασμό του σταθμού με τα ανα¬ 
γκαία είδη ψυχαγωγίας .εκπαιδευτική ύλη καθώς και για 
την καλή φύλαξη και διάθεση αυτών. 

20. Ενημερώνει την Διεύθυνση για την διαγραφή των 
παιδιών. 

21. Κρατά τα κλειδιά του σταθμού. 

22. Είναι υπεύθυνη για την τήρηση των παρακάτω βι¬ 
βλίων: 

Α) Βιβλίο παρουσίας προσωπικού. 

Β) Βιβλίο διδαχθείσης ύλης που καταχωρεί και υπογρά¬ 
φει καθημερινά το παιδαγωγικό προσωπικό. 

Γ) Βιβλίο παρουσίας παιδιών. 

2. ΠΑΙΔΑΓΩΓΩΝ 

1. Φροντίζουν για την ψυχοσωματική υγεία και ψυχοκι¬ 
νητική εξέλιξη των παιδιών με εξατομίκευση του ημερησί¬ 
ου προγράμματος ανάλογα με την ηλικία και τις ανάγκες 
τους. Απασχολούν τα παιδιά σύμφωνα με το ημερήσιο 
πρόγραμμα απασχόλησης και προσφέρουν σ’ αυτά με 
υπομονή και στοργή όλες τις δυνατότητες για να αναπτύ¬ 
ξουν την προσωπικότητά τους επιδιώκοντας συνεχώς να 
δημιουργήσουν σ’ αυτά ικανότητα συγκέντρωσης αυτε¬ 
νέργειας , εμπιστοσύνη στον εαυτό τους και τις προσωπι¬ 
κές δυνατότητές τους. Σε καμία περίπτωση και για οποιο- 
δήποτε λόγο δεν επιτρέπεται η κακή μεταχείριση των παι¬ 
διών (εκφοβισμός - σωματική ποινή). 

2. Εισηγούνται στον προϊστάμενο του τμήματος τις ανά¬ 
γκες του εφοδιασμού του σταθμού για την εφαρμογή του 
προγράμματος με τα απαιτούμενα παιδαγωγικά υλικά. 

3. Βοηθούν τα φιλοξενούμενα παιδιά για την ικανοποίη¬ 
ση των ατομικών τους αναγκών. Παρακολουθούν τη δια¬ 
τροφή τους και την καθαριότητά τους ενθαρρύνοντας την 
αυτοεξυπηρέτησή τους. 

4. Φροντίζουν για την σωστή οργάνωση και τάξη των αι¬ 
θουσών. Παρακολουθούν τη συμπεριφορά των παιδιών 

και ενημερώνουν τον προϊστάμενο για κάθε ύποπτο σχε¬ 
τικά με την υγεία των παιδιών περιστατικό ή οποιοδήποτε 
άλλο θέμα. 

5. Τηρούν το βιβλίο παρουσίας των παιδιών και ενημε¬ 
ρώνουν τον προϊστάμενο στις περιπτώσεις απουσίας 
τους. 

6. Καταχωρούν και υπογράφουν καθημερινά την διδα- 
χθείσα ύλη στο σχετικό βιβλίο που τηρείται από τον προϊ¬ 
στάμενο. 

7. Είναι υπεύθυνοι και υπόλογοι γιατα εποπτικά μέσα δι¬ 
δασκαλίας και το εκπαιδευτικό υλικό που έχει διατεθεί. 

8. Διοργανώνουν εορταστικές εκδηλώσεις σε συνεργα¬ 
σία με τον προϊστάμενο του σταθμού. 

9. Είναι υπεύθυνοι για την παραλαβή των παιδιών από 
τους γονείς και την παράδοσή των σ’ αυτούς ή κηδεμόνες 
τους στην είσοδο του σταθμού. 

10. Εκτελούν οποιαδήποτε άλλη υπηρεσία σχετικά με 
το έργο που τους ανατίθεται από τον προϊστάμενο ή από 
τον Διευθυντή του ΝΠ. 

3. ΒΟΗΘΟΙ ΠΑΙΔΑΓΩΓΟΥ ή ΒΡΕΦΟΚΟΜΟΥ 

Βοηθούν το παιδαγωγικό προσωπικό σε όλα τα καθή- 
κοντά του. Σε περίπτωση απουσίας του παιδαγωγικού 
προσωπικού αντικαθιστούν αυτό κατόπιν εντολής του 
προϊσταμένου του σταθμού. 

Επιλαμβάνονται της σωματικής καθαριότητας των νη¬ 
πίων ή των βρεφών. 

4 ΜΑΓΕΙΡΙΣΣΑ ή ΜΑΓΕΙΡΑΣ 

1. Είναι υπεύθυνος /η για το μαγειρείο και την επιμελη¬ 
μένη και έγκαιρη παρασκευήτου φαγητού σύμφωνα με το 
διαιτολόγιο. Επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής του φαγη¬ 
τού ,εισηγούμενος /η κάθε σχετικό μέτρο. 

2. Παραλαμβάνει καθημερινά από τον υπάλληλο Διοι¬ 
κητικού - Λογιστικού βάσει υπηρεσιακού σημειώματος 
την αναγκαία ποσότητα υλικών για το ημερήσιο φαγητό 
με βάση το διαιτολόγιο και υπογράφει το σχετικό δελτίο. 

3. Φροντίζει για το σερβίρισμα του προγεύματος καιτου 
μεσημεριανού φαγητού. 

4. Τακτοποιείτα μαγειρικά σκεύη και είδη εστιάσεως και 
φροντίζει για την καλή συντήρησή τους και λειτουργίας 
τους ευθυνόμενος /η για κάθε απώλεια ή αδικαιολόγητη 
καταστροφή. 

5. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για την 
διατήρηση της τάξης και της καθαριότητας του χώρου 
αυτού. 

6. Προτείνει τη λήψη κάθε μέτρου που θεωρεί αναγκαίο 
για την καλή λειτουργία του μαγειρείου. 

7. Εκτελεί κάθε άλλη εργασία που του ανατίθεται από 
τον προϊστάμενο. 

5. ΒΟΗΘΟΣ ΜΑΓΕΙΡΕΙΟΥ ή ΜΑΓΕΙΡΙΣΣΑΣ ή ΤΡΑΠΕΖΟ¬ 
ΚΟΜΟΣ. 

Φροντίζει την διανομή του φαγητού και φροντίζει για 
την συγκέντρωση των ειδών εστίασης μετά το τέλος του. 
Επίσης βοηθά τον μάγειρα ή την μαγείρισσα στην προε¬ 
τοιμασία του φαγητού. 

6. ΠΡΟΣΩΠΙΚΟ ΚΑΘΑΡΙΟΤΗΤΑΣ -ΒΟΗΘΗΤΙΚΩΝ ΕΡ¬ 
ΓΑΣΙΩΝ 

1. Εκτελούν τις εργασίες καθαριότητας όλων των εσω¬ 
τερικών και των εξωτερικών χώρων του σταθμού. 


2. Είναι αποκλειστικά υπόλογοι για τον γενικό ιματισμό 
του σταθμού που παραλαμβάνουν από τον υπάλληλο του 
κλάδου Διοικητικού - Λογιστικού,εκτός εκείνου που χρη¬ 
σιμοποιείται από κάποιο υπάλληλο των κλάδων Βρεφονη- 
πιοκομίας ή Νηπιαγωγών (προσωρινός) και οφείλουν να 
μεριμνούν για την καλή συντήρηση, καθαριότητα και φύ¬ 
λαξη αυτού στον κατάλληλο χώρο, ευθυνόμενοι για κάθε 
απώλεια ή αδικαιολόγητη καταστροφή του. 

3. Βοηθούν το μάγειρα, σε περίπτωση που δεν υπάρχει 
βοηθός μάγειρα, στην προετοιμασία του φαγητού των 
παιδιών. 

4. Φροντίζουν για την διανομή του φαγητού, παρευρί- 
σκονται δε στο χώρο της τραπεζαρίας και βοηθούν τα 
παιδιά καθ’ όλη την διάρκειάτου. 

5. Φροντίζουν μετά το τέλος του φαγητού για την συ¬ 
γκέντρωση και μεταφορά στο χώρο του μαγειρείου των 
ειδών εστίασης. 

6. Βοηθούν εφόσον παρίσταται ανάγκη , στην προετοι¬ 
μασία των παιδιών του νηπιακού ή του βρεφικού τμήμα¬ 
τος για την αποχώρησή τους από τον σταθμό. 

7. Σε περίπτωση κωλύματος ή ασθένειας του υπαλλή¬ 
λου που έχει ορισθείνα ασκεί καθήκοντα μαγείρου και μη 
υπάρχοντος άλλου στον ίδιο κλάδο βοηθητικού προσωπι¬ 
κού μαγειρείου εκτελούν εκ περιτροπής τα καθήκοντα 
του μαγείρου, μέχρι την πρόσληψη εκτάκτου υπαλλήλου 
προς αναπλήρωση του κωλυομένου ή ασθενούντος . 

8. Επιλαμβάνονται της καθαριότητας των παιδιών του 
νηπιακού ή του βρεφικού τμήματος απούσης της παιδα¬ 
γωγού ή της βοηθού παιδαγωγού. 

9. Εκτελούν κάθε άλλη εργασία που τους ανατίθεται 
από την Προϊσταμένη σε περίπτωση ανάγκης . 

7. Ο ΠΑΙΔΙΑΤΡΟΣ 

Ο Παιδίατρος που συμβάλλεται με το Ν.Π. με σύμβαση 
έργου έχει τις ακόλουθες υποχρεώσεις: 

1. Εξετάζει κατά διαστήματα και κατ’ ελάχιστο όριο δύο 
(2) φορές το μήνα όλα τα παιδιά του σταθμού και παρα¬ 
κολουθεί την ανάπτυξή τους. 

2. Παρακολουθεί συνεργαζόμενος με τον Κοινωνικό 
Λειτουργό και τον ψυχολόγο την ψυχοσωματική υγεία και 
ανάπτυξη των παιδιών. 

3. Εισηγείται για την δυνατότητα επιστροφής στο σταθ¬ 
μό παιδιού που απούσιασε από σοβαρή ασθένεια με βάση 
το ιατρικό πιστοποιητικό που προσκομίζεται από τους γο¬ 
νείς και την προσωπική του εξέταση. 

4. Υποδεικνύει τα μέτρα που πρέπει να ληφθούν για την 
υγιεινή των παιδιών και για την υγειονομική κατάσταση 
του σταθμού. Διατηρεί στο σταθμό πρόχειρο φαρμακείο 
και για οποιοδήποτε έκτακτο περιστατικό πρέπει να σπεύ¬ 
δει για την παροχή των υπηρεσιών του. 

7. Ο ΚΟΙΝΩΝΙΚΟΣ ΛΕΙΤΟΥΡΓΟΣ 

Συμβάλλει στην πρόληψη ή αντιμετώπιση προβλημά¬ 
των των παιδιών του σταθμού και των οικογενειών τους 
εφόσον στην τελευταία περίπτωση αυτό ζητηθεί ή είναι εκ 
των πραγμάτων αναγκαίο. Πραγματοποιεί τις κοινωνικές 
έρευνες σε συνεργασία με το παιδαγωγικό προσωπικό με 
το οποίο βρίσκεται σε συνεχή επαφή. Συνεργάζεται με 
τον παιδίατρο του σταθμού. 

8. Ο ΨΥΧΟΛΟΓΟΣ 

Εφόσον υπηρετεί παρέχει συμβουλευτικές υπηρεσίες 
σε θέματα ψυχολογικής υποστήριξης παιδιών και γονέων 
συνεργαζόμενος στενά με τον παιδίατρο, τον κοινωνικό 
λειτουργό και το παιδαγωγικό προσωπικό. 

Επίσης βοηθά και συμβουλεύει το παιδαγωγικό προσω¬ 
πικό για την καλύτερη απόδοση στην εργασίατους με δια¬ 
λέξεις και ιδιαίτερες συναντήσεις. 

9. ΟΔΗΓΟΣ & ΣΥΝΟΔΟΣ ΣΧΟΛΙΚΟΥ ΑΥΤΟΚΙΝΗΤΟΥ 

1. Ο Οδηγός εφόσον υπηρετεί επιλαμβάνεται για την 
ασφαλή μεταφοράτωνφιλοξενούμενωνπαιδιώνπρος και 
από το σταθμό τα οποία συνοδεύονται από την ειδική συ¬ 
νοδό. Είναι υπεύθυνος για την καλή συντήρηση και καθα¬ 
ριότητα του αυτοκινήτου του Ν.Π. και οφείλει να τηρεί 
σχολαστικά τους Κ.Ο.Κ. και τους όρους ασφαλούς μετα¬ 
φοράς των παιδιών. Εκτελεί εξωτερικές εργασίες το με¬ 
σοδιάστημα των μεταφορών. 

2. Η ειδική συνοδός εφόσον υπηρετεί επιλαμβάνεται για 
την ασφαλή συνοδεία , παραλαβή και παράδοση των φι- 
λοξενουμένων παιδιών προς και από το σταθμό. Στο με¬ 
σοδιάστημα των δρομολογίων βοηθά σε τμήματα βρε¬ 
φών και νηπίων την παιδαγωγό μετά από εντολή της 
προϊσταμένης του σταθμού. 

10. ΥΠΑΛΛΗΛΟΣ ΔΙΟΙΚΗΤΙΚΟΥ - ΛΟΓΙΣΤΙΚΟΥ 

Την Διοικητική και Οικονομική εργασία του Ν.Π. ασκεί ο 
Διοικητικός υπάλληλος και εάν δεν υπάρχειτα καθήκοντα 
αυτά ασκεί ο προϊστάμενος Βρεφονηπιακών - Νηπιακών 
τμημάτων ή ο οριζόμενος υπάλληλος σύμφωνα με το άρ¬ 
θρο 109 του Ν.1188/1981 όπως ισχύει κάθε φορά. 

Ο ανωτέρω υπάλληλος ασκείτο ακόλουθα καθήκοντα: 

1. Είναι υπεύθυνος για την προμήθεια και τον έγκαιρο 
εφοδιασμό του σταθμού με τα αναγκαία τρόφιμα και τα 
λοιπά υλικά, για την καλή φύλαξη, συντήρηση και διάθε¬ 
σή τους καθώς και για την λοιπή εν γένει περιουσία του 
σταθμού, σύμφωνα με τις εκάστοτε αποφάσεις του Διοι¬ 
κητικού Συμβουλίου. 

2. Συντάσσει τις μισθοδοτικές καταστάσεις του προσω¬ 
πικού του σταθμού και υπολογίζει με βάσει τις ισχύουσες 
διατάξεις τυχόν πρόσθετες αμοιβές (υπερωρίες κ.λ.π.) 
που προκύπτουν. 

3. Τηρεί άλατα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές. 

4. Η ταμειακή διαχείριση του Ν.Π. ασκείται από την ειδι¬ 
κή ταμειακή υπηρεσία του Δήμου ή την αντίστοιχη Δ.Ο.Υ. 
που ασκεί την διαχείριση του Δήμου. 

5. Είναι υπεύθυνος για την τήρηση γενικά των λογαρια¬ 
σμών του Ν.Π. τη συγκέντρωση των παραστατικών στοι¬ 
χείων, όλων των δικαιολογητικών εισπράξεων και πληρω¬ 
μών έτσι ώστε να είναι ευχερής ο έλεγχος των εσόδων και 
εξόδων σε οποιοδήποτε χρόνο. 

6. Συνεργάζεται με τον προϊστάμενο το υ Ν. Π. για τη ν κα¬ 
τάρτιση του Προϋπολογισμού , του απολογισμού και του 
ισολογισμού του Ν. Π. εισηγούμενος εγκαίρως τυχόν ανα¬ 
μόρφωσή του. 

7. Εκτελεί κάθε άλλη εργασία διοίκησης και διαχείρη- 
σης που του ανατίθεται. 

Άρθρο 19 

Ειδικοί Κανόνες για το προσωπικό 

1. Οι ώρες προσέλευσης και αποχώρησης του προσω- 
πικούτου Ν.Π. καθορίζονται με απόφαση του Διοικητικού 
Συμβουλίου και είναι ανάλογες μετο ωράριο εργασίας και 
τις ώρες λειτουργίας του Σταθμού. Ιδιαίτερη μέριμνα 
λαμβάνεται ώστε τις ώρες αιχμής λειτουργίας του σταθ¬ 
μού να είναι παρόν το παιδαγωγικό προσωπικό. 


2. Απαγορεύεται η απομάκρυνση του προσωπικού από 
το σταθμό κατά τις εργάσιμες ώρες. Εφόσον συντρέχουν 
ιδιαίτερα σοβαροί προσωπικοί ή υπηρεσιακοί λόγοι, επι¬ 
τρέπεται ολιγόωρη απομάκρυνση του υπαλλήλου μετά 
από ειδική άδεια του Προϊσταμένου. 

3. Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδιά. 
Η διατροφή αυτή δεν θεωρείται έμμεση μισθολογική πα¬ 
ροχή του προσωπικού, αλλά αποβλέπει στην εξυπηρέτη¬ 
ση της ομαλής λειτουργίας του σταθμού. Κατά συνέπεια 
δεν επιτρέπεται η χορήγηση στο προσωπικό, φαγητού σε 
χρήμα ή σε είδος ή η χωριστή παρασκευή φαγητού για το 
προσωπικό. 

4. Το προσωπικό ανάλογα του αντικειμένου απασχόλη¬ 
σης και κατά την ώρα της εργασίας φέρει την καθορι- 
σθείσα από το Διοικητικό Συμβούλιο μπλούζα εργασίας 

Άρθρο 20 

Προϋπολογισμός -Διαχείριση -Έργα -Προμήθειες 

1. Ο Προϋπολογισμός εσόδων και εξόδων του Ν.Π. του 
παρόντος Κανονισμού προσδιορίζειτα έσοδα και καθορί¬ 
ζει τα όρια των εξόδων για κάθε οικονομικό έτος, το οποίο 
αρχίζει την 1η Ιανουάριου και λήγει 31η Δεκεμβρίου κάθε 
έτους. 

2. Ο Προϋπολογισμός εγκρίνεται από το Διοικητικό 
Συμβούλιο του Ν.Π. και για την λήψη της σχετικής από¬ 
φασης απαιτείταιτο Ν.Π. με ανάλογη εφαρμογή όλων των 
σχετικών με τις εγκρίσεις Προϋπολογισμού διατάξεων. 

3. Οι διατάξεις που ισχύουν για τους Δήμους σχετικά με 
τον Προϋπολογισμό ,τον Απολογισμό, την Ταμιακή Υπη¬ 
ρεσία ,τα δάνεια ,την περιουσία και την εν γένει διαχείρι¬ 
ση εφαρμόζοντας και στα Ν.Π. του παρόντος Κανονι¬ 
σμού. 

4. Για τα έργα καιτις μελέτες έργων του Ν.Π.του παρό¬ 
ντος Κανονισμού εφαρμόζονται οι διατάξεις περί έργων 
και μελετών ΟΤΑ. 

5. Οι προμήθειες του Ν.Π. του παρόντος Κανονισμού 
εκτελούνται σύμφωνα με τις κάθε φορά ισχύουσες διατά¬ 
ξεις περί προμηθειών των ΟΤΑ. 

6. Κατά την εκτέλεση του Προϋπολογισμού στην διάρ¬ 
κεια του Οικονομικού έτους το Διοικητικό Συμβούλιο του 
Ν.Π. έχει ιδιαίτερη υποχρέωση να μεριμνά για την κάλυψη 
των δαπανών που αποσκοπούν στη βασική εκπλήρωση 
του σκοπούτου Ν.Π. και ενεργεί την εν γένει διαχείριση με 
πιστή τήρηση των διαδικασιών που προβλέπονται απάτην 
ισχύουσα νομοθεσία. 

Άρθρο 21 

Κάθε θέμα που αναφέρεται στη λειτουργία του Παιδι¬ 
κού Σταθμού και δεν περιλαμβάνεται στον παρόντα Κα¬ 
νονισμό ρυθμίζεται με απόφαση του Διοικητικού Συμβου¬ 
λίου του Ν.Π. 

Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη εις βάρος του προϋπολογισμού του οικείου Νο¬ 
μικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2005 
Με εντολή Γενικού Γραμματέα Περιφέρειας 
Ο Γ ενικός Δ/ντης 
ΓΡΗΓΟΡΙΟΣ ΔΗΜΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




